ตัวละครจากเรื่องนินจาคาถาโอ้โฮเฮะ

**นารา ชิกามารุ** (ญี่ปุ่น: 奈良シカマル; อังกฤษ: Shikamaru Nara) เป็นตัวละครในมังงะและอนิเมะซีรีส์*นินจาคาถาโอ้โฮเฮะ* ที่ได้รับการสร้างสรรค์โดยมาซาชิ คิชิโมโตะ ในอนิเมะและมังงะ ชิกามารุเป็นนินจาในหมู่บ้านโคโนฮะ เขาเป็นสมาชิกคนหนึ่งของทีม 10 ซึ่งเป็นกลุ่มของนินจาที่ประกอบด้วยอาคิมิจิ โจจิ, ยามานากะ อิโนะ และมีผู้นำทีมชื่อซารุโทบิ อาซึมะ ซึ่งชิกามารุเป็นตัวละครที่มีนิสัยขี้เกียจ และไม่เต็มใจที่จะใช้ความฉลาดอันน่าอัศจรรย์ของเขา และได้มีการตั้งข้อสังเกตว่าคิชิโมะโตะซึ่งเป็นผู้เขียนนั้น มีความชอบต่อชิกามารุเนื่องด้วยมีนิสัยชอบความสบาย นอกเหนือจากอนิเมะและมังงะซีรีส์*นินจาคาถาโอ้โฮเฮะ* ชิกามารุยังได้ปรากฏตัวในเวอร์ชันภาพยนตร์ถึงสี่ภาค เช่นเดียวกับสื่ออื่น ๆ อีกหลายสื่อที่เกี่ยวข้องกับซีรีส์ ซึ่งประกอบไปด้วยวิดีโอเกมและออริจินอลวิดีโอแอนิเมชัน

มีอนิเมะและสิ่งพิมพ์มังงะมากมายที่มีความเห็นเกี่ยวกับตัวละครชิกามารุ หลายคนได้วิจารณ์เกี่ยวกับความเกียจคร้านและสติปัญญาของเขา และสังเกตเห็นการเปลี่ยนแปลงถึงความเป็นผู้นำของเขา เว็บไซต์อนิเมะนิวส์เน็ตเวิร์คได้ยกย่องถึงวิวัฒนาการของตัวละครชิกามารุว่า "ไม่เหมือนพระเอก" ตามโครงเรื่องของ*นินจาคาถาโอ้โฮเฮะ* นอกจากนี้ ชิกามารุยังเป็นตัวละครที่ได้รับความนิยมสำหรับผู้อ่านนินจาคาถาโอ้โฮเฮะเป็นอย่างมาก โดยได้อยู่ในอันดับต้น ๆ จากการสำรวจความนิยมอยู่หลายครั้ง สินค้าที่อิงจากชิกามารุที่ได้รับการเปิดตัว ประกอบด้วย แอ็กชันฟิกเกอร์, พวงกุญแจ และแผ่นแปะ

การสร้างและแนวคิด
-----------------

นารา ชิกามารุ เป็นหนึ่งในตัวละครที่ฉลาดที่สุดในอนิเมะมังงะเรื่องนารูโตะ แรกเริ่มเดิมทีมาซาชิ คิชิโมโตะ ได้สร้างชิกามารุเพื่อให้เขาเป็นผู้ชนะเพียงคนเดียวของ*นินจาคาถาโอ้โฮเฮะ*ยุคแรก ในการสอบจูนิน ตามสติปัญญาระดับสูงของเขา อย่างไรก็ตาม คำแนะนำจากบรรณาธิการของเขาส่งผลให้คิชิโมโตะตัดสินใจขัดจังหวะทัวร์นาเมนต์การต่อสู้ระหว่างนินจาเพื่อมุ่งเน้นไปที่โอโรจิมารุ ซึ่งเป็นจอมวายร้ายที่เพิ่งเปิดตัว อย่างไรก็ตาม ชิกามารุกลายเป็นนินจาเพียงคนเดียวจากการสอบแรกเริ่มเพื่อให้ได้อันดับที่สูงขึ้นในภาค 1 ของซีรีส์

มาซาชิ คิชิโมโตะ ได้รับการตั้งข้อสังเกตว่าเขามีความชื่นชอบต่อชิกามารุ เนื่องด้วยชอบความสบาย ถึงอย่างนั้นก็ยังคงมีความเป็นอัจฉริยะ และตรงกันข้ามกับอุจิวะ ซาสึเกะ ที่ดูฉลาด แต่กลับมีลักษณะของความเคียดแค้นชิงชัง นอกจากนี้ คิชิโมะโตะยังเคยกล่าวอย่างติดตลก ว่าเขาจะแต่งงานกับชิกามารุหากเขาเป็นผู้หญิง โดยบอกว่าชิกามารุมีแนวโน้มที่จะเป็นผู้ประสบความสำเร็จในชีวิต เมื่อได้มีการออกแบบชิกามารุในภาคสอง คิชิโมะโตะต้องการวาดชิกามารุไม่ให้มีลักษณะซ้ำกับแบบเดิมด้วยเสื้อกั๊กที่นินจาคนอื่นในซีรีส์หลายคนได้สวมใส่ เขาจึงต้องวาดเครื่องป้องกันหน้าผากอยู่ตรงบริเวณแขนเพื่อที่จะได้ไม่ปิดบังผมเผ้าของตัวละครนี้

ในภาคสอง ซารุโทบิ อาซึมะ ซึ่งเป็นครูของชิกามารุ ได้เสียชีวิตขณะต่อสู้กับฮิดัน ผู้เป็นสมาชิกผู้ก่อการร้ายแสงอุษา และชิกามารุเริ่มสูบบุหรี่ของอาซึมะชั่วครู่ ซึ่งมาซาชิ คิชิโมโตะ กลัวว่าสำนักพิมพ์ชูเอชะจะตำหนิเรื่องนี้เนื่องจากชิกามารุยังเป็นวัยรุ่น และนิตยสารมังงะก็มุ่งเป้าไปที่กลุ่มประชากรรุ่นเยาว์ อย่างไรก็ตาม ฉากเหล่านี้ไม่ได้ถูกเซ็นเซอร์ อนึ่ง สำหรับตอนจบของซีรีส์ มาซาชิ คิชิโมโตะ ได้แนะนำลูกชายของชิกามารุกับเทมาริ ชื่อว่าชิกาได ซึ่งเกือบจะเหมือนกับพ่อของเขา อย่างไรก็ตาม มาซาชิ คิชิโมโตะ ตั้งเป้าให้ทั้งคู่มีลักษณะที่แตกต่างกัน โดยเฉพาะอย่างยิ่งในภาคต่อของมังงะดังกล่าวเรื่อง*โบรูโตะ: นารูโตะ เน็กซ์ เจนเนเรชั่น*

การปรากฏตัว
-----------

### ใน*นินจาคาถาโอ้โฮเฮะ*

ชิกามารุมีบทปรากฏตัวครั้งแรกในซีรีส์เมื่อครั้งที่เป็นช่วงสอบจูนิน ซึ่งเป็นการสอบรอบสองเพื่อการเลื่อนตำแหน่งนินจาที่มีขึ้นเป็นประจำทุกปี เขาเป็นส่วนหนึ่งของทีม 10 ร่วมกับอาคิมิจิ โจจิ และยามานากะ อิโนะ เขาเป็นคนที่ไม่มีความกระตือรือร้นเป็นอย่างมาก และต้องการที่จะใช้ชีวิตเลยผ่านไปโดยไม่ใช้ความพยายาม ตรงกันข้ามกับความขี้เกียจของเขา ชิกามารุเป็นคนที่ฉลาดมาก ซารุโทบิ อาซึมะ ซึ่งเป็นครูของเขา ได้ระบุว่าระดับเชาวน์ปัญญาของชิกามารุมีเกินกว่า 200  ความสามารถของชิกามารุคือการใช้คาถาเงาเลียนแบบ (ญี่ปุ่น: 影真似の術) ซึ่งเป็นเทคนิคประจำตระกูล ที่เป็นการผสานเงาของเขาเข้ากับเงาของฝ่ายศัตรู โดยทำให้อีกฝ่ายถูกตรึงและถูกบังคับให้เลียนแบบการเคลื่อนไหวของชิกามารุ ในฐานะที่ดำเนินเรื่องอย่างต่อเนื่อง ชิกามารุยังสามารถจัดการกับเงาของเขาได้ในรูปแบบใหม่ โดยในภาคสองของซีรีส์ ชิกามารุสามารถใช้เทคนิคเงาติดตามได้หลายเงาและสามารถยกเงาของเขาจากพื้นดินเพื่อที่จะโต้ตอบกับวัตถุทางกายภาพได้ เช่น เขาสามารถใช้เงาเลื้อยกระซวกร่างของศัตรู หรือใช้ให้พวกมันทำการซัดอาวุธออกไปได้

ชิกามารุเข้าร่วมการสอบด้วยความรู้สึกที่ไม่แยแส เมื่อเขาต่อสู้กับเทมาริซึ่งเป็นนินจาจากหมู่บ้านสึนะ ชิกามารุสามารถปราบเธอได้ แต่ทว่า เขาก็ได้ขอยอมแพ้ต่อเธอ เนื่องด้วยพลังจักระของเขาได้แผ่วลง แม้ว่าเขาจะแพ้ เขาก็เป็นนินจาเพียงคนเดียวในหมู่เพื่อนร่วมงานที่ได้รับการเลื่อนยศเป็นจูนิน เนื่องด้วยทางกรรมการผู้จัดการสอบเกิดความประทับใจและประจักษ์ต่อความปราดเปรื่องของเขาเมื่อได้เผชิญกับเทมาริ ในฐานะที่เป็นจูนิน ชิกามารุได้รับการแต่งตั้งให้เป็นผู้นำของทีมในการขัดขวางการแปรพักตร์ของอุจิวะ ซาสึเกะ ไปยังหมู่บ้านโอโตะ แม้ว่าทีมของชิกามารุจะสามารถเอาชนะนินจาจากหมู่บ่านโอโตะในเส้นทางที่พวกเขามุ่งหน้าไป แต่ซาสึเกะก็สามารถหลบหนีไปได้

ในภาคสองของซีรีส์ ชิกามารุเปลี่ยนการแต่งตัวเป็นใส่เครื่องแบบจูนนินโจนินขึ้นไปอย่างเต็มตัว ได้รับมอบหมายงานในการหาที่ตั้งของสองสมาชิกขององค์กรลับแห่งกลุ่มแสงอุษา ในขณะที่ทีมของเขาทำการตามหาเป้าหมาย สมาชิกกลุ่มแสงอุษาผู้เป็นอมตะที่ชื่อฮิดัน ได้ทำการสังหารซารุโทบิ อาซึมะ ในระหว่างการต่อสู้ แม้ว่าชิกามารุจะพยายามอย่างถึงที่สุดแล้วก็ตาม หลังจากงานศพของอาซึมะ ชิกามารุได้ออกเดินทางพร้อมกับสมาชิกทีม 10 เพื่อล้างแค้นให้กับอาจารย์ของพวกเขา โดยได้รับความช่วยเหลือจากฮาตาเกะ คาคาชิ ในฐานะที่ได้จัดการแยกคาคุซึซึ่งเป็นคู่ของฮิดันออกไป ชิกามารุแก้แค้นให้แก่อาซึมะโดยได้เป็นฝ่ายชนะต่อฮิดัน และทำให้แน่ใจว่าเหล่าสมาชิกกลุ่มแสงอุษาจะไม่สามารถพบร่างของมันได้อีกโดยการใช้หินถล่ม หลังจากการต่อสู้ครั้งนั้น ชิกามารุได้สัญญาที่จะดูแลลูกสาวแรกเกิดของอาซึมะ กับยูฮิ คุเรไน ในภายหลังเขาได้รับมอบหมายให้ทำหน้าที่เป็นแม่ทัพกองพลที่ 4 ซึ่งมีเทมาริและโจจิเข้าร่วม ภายใต้การมอบหมายโดยกาอาระ และในตอนท้ายของซีรีส์ ได้มีการกล่าวถึงความปรารถนาส่วนตัวของเขาในการต่อสู้ครั้งสุดท้าย ชิกามารุได้กลายเป็นที่ปรึกษาของนารูโตะ ผู้เป็นโฮคาเงะรุ่นที่ 7 หลังจากที่ได้แต่งงานกับเทมาริ และมีลูกชายชื่อนารา ชิกาได

### การปรากฏตัวในสื่ออื่น

นอกเหนือจากอนิเมะและมังงะ*นินจาคาถาโอ้โฮเฮะ* ชิกามารุยังมีบทบาทใน*นารูโตะ เดอะมูฟวี่ ศึกครั้งใหญ่ ผจญนครปิศาจใต้พิภพ* ซึ่งเป็นภาพยนตร์ชุดที่สองของซีรีส์ โดยในภาพยนตร์ภาคนี้ เขาได้ทำการช่วยเหลืออุซึมากิ นารูโตะ และฮารุโนะ ซากุระ ในการต่อสู้กับไฮโด โดยมีเป้าหมายที่จะครองโลกด้วยอำนาจแห่งเกเรล และในภาพยนตร์*นารูโตะ ตำนานวายุสลาตัน เดอะมูฟวี่ ฝืนพรหมลิขิต พิชิตความตาย* ซึ่งเป็นชุดที่สี่ของซีรีส์ ชิกามารุได้ปรากฏตัวในช่วงสั้น ๆ โดยได้ทำการต่อสู้กับกองทัพวิญญาณทหารดินเผา นอกจากนี้เขายังได้ปรากฏตัวในออริจินอลวิดีโอแอนิเมชันตอนที่สาม ที่ซึ่งเขาได้เข้าร่วมการแข่งขัน ชิกามารุยังเป็นตัวละครที่สามารถเล่นได้ในวิดีโอเกม*นินจาคาถาโอ้โฮเฮะ* เกือบทั้งหมด ซึ่งประกอบด้วยซีรีส์*แคลชออฟนินจา* และซีรีส์*นารูติเมตแอคเซล* โดยในบางเกม เขาจะใช้เทคนิคเงาเลียนแบบที่ไม่เคยพบเห็นในอนิเมะหรือมังงะ อย่าง*นารูโตะชิปปุเดง: เงะกิโตนินจาไทเซ็น! อีเอ็กซ์ 2* ซึ่งนับเป็นการปรากฏตัวในภาคสองของชิกามารุเป็นครั้งแรกในรูปแบบของวิดีโอเกม

การตอบรับ
---------

จากการสำรวจความนิยมใน*โชเน็งจัมป์รายสัปดาห์* ชิกามารุได้รับการจัดให้อยู่ในอันดับต้น ๆ ของซีรีส์ โดยติดอันดับหนึ่งในสิบมาอย่างต่อเนื่อง รวมถึงเคยได้อยู่ในอันดับสี่จากการสำรวจความคิดเห็นมาแล้วครั้งหนึ่ง และจากการสำรวจความคิดเห็นครั้งสุดท้ายในปี ค.ศ. 2011 ชิกามารุได้อยู่ในอันดับเก้าต่อจากอากาซึนะ โนะ ซาโซริ และแซงหน้าฮิวงะ ฮินาตะ นอกจากนี้ ยังมีสินค้าที่อิงจากชิกามารุที่ได้รับการเปิดตัว ซึ่งประกอบด้วย แอ็กชันฟิกเกอร์, พวงกุญแจ และแผ่นแปะ ทั้งในแบบที่ได้ปรากฏตัวในภาคหนึ่งและภาคสอง กลุ่มลูกค้าของบริษัทโทรคมนาคมเอ็นทีทีได้โหวตให้เขาเป็นตัวละครอนิเมะชายผมดำที่ได้รับความนิยมในอันดับที่สิบหก ส่วนฮิโระชิ มะสึยะมะ ผู้เป็นซีอีโอของไซเบอร์คอนเนคทู ได้กล่าวว่าชิกามารุเป็นหนึ่งในตัวละคร*นินจาคาถาโอ้โฮเฮะ*ที่เขาชอบ

มีมังงะ, อนิเมะ, วิดีโอเกม และสื่ออื่นอีกหลายสื่อ ที่แสดงความคิดเห็นต่อตัวละครชิกามารุ เว็บไซต์ไอจีเอ็นระบุว่าชิกามารุเป็นหนึ่งในตัวละครที่พวกเขาชื่นชอบในซีรีส์นี้ และกล่าวถึงเขาว่าเป็น "เด็กบนแผ่นโปสเตอร์ ที่เป็นตัวแทนของเจนเอกซ์" เนื่องด้วยขาดความกระตือรือร้น และไม่เต็มใจที่จะใช้ศักยภาพที่มีอยู่ ในบทวิจารณ์ตอนที่ 110 เว็บไซต์ไอจีเอ็นได้ยกย่องชิกามารุว่าเขาสามารถเอาชนะนิสัยขี้เกียจเมื่อได้รับคำสั่งในการเป็นผู้นำของทีมสำหรับการพาตัวอุจิวะ ซาสึเกะ กลับคืนมา และยังเห็นด้วยว่าการเลื่อนตำแหน่งให้เขาได้เป็นจูนินนั้น มีความเป็นธรรม เว็บไซต์อนิเมะนิวส์เน็ตเวิร์คยังได้แสดงความคิดเห็นเกี่ยวกับการพัฒนานี้ โดยกล่าวถึงวิวัฒนาการของชิกามารุว่า "ไม่เหมือนพระเอก" ซึ่งเป็นหนึ่งในเหตุการณ์ที่สำคัญ สำหรับในบทวิจารณ์หลังจากตอนที่ 135 ซึ่งเป็นเหตุการณ์ของภารกิจในการพาซาสึเกะกลับคืนมาได้ประสบความล้มเหลว อีกทั้งเหล่าสมาชิกทีมของชิกามารุได้รับบาดเจ็บสาหัส เว็บไซต์ไอจีเอ็นได้ยกย่องว่าเป็น "ช่วงเวลาสำคัญ" ที่ชิกามารุเริ่มหลั่งน้ำตาหลังจากการที่ได้รู้ว่าเพื่อน ๆ ของเขาสามารถฟื้นกลับคืนมา และได้รับการรับรองว่าเขาจะเป็นผู้นำที่ดีกว่า เมื่อเห็นแก่ประโยชน์ของเพื่อน ๆ ส่วนเว็บไซต์มาเนีย.คอม ได้ประกาศถึง "สติปัญญาที่แท้จริง" ของชิกามารุ โดยกล่าวถึงเขาว่าเป็น "หนึ่งในตัวละครที่น่าสนใจที่สุดของซีรีส์" และ "หนึ่งในนักสู้ผู้มีความฉลาดอย่างแท้จริงที่มีอยู่เพียงไม่กี่รายในอนิเมะแนว*โชเน็ง*" ส่วนการวิจารณ์อื่นได้กล่าวถึงการต่อสู้ของเขากับเทมาริในช่วงการสอบจูนินว่าเป็น "หนึ่งในการต่อสู้ที่ดีกว่า สำหรับบทบาทของตัวละครสมทบ"

อ้างอิง
-------

1. ↑  Studio Pierrot (October 17, 2002). "宿敵!?サスケとサクラ". *Naruto*. ตอน 3. TV Tokyo.
2. ↑  Studio Pierrot (June 29, 2005). "サクラの決意". *Naruto*. ตอน 141. TV Tokyo.
3. ↑  Studio Pierrot (September 17, 2005). "Sasuke and Sakura: Friends or Foes?". *Naruto*. ตอน 3. Cartoon Network.
4. ↑  Kishimoto, Masashi (2005). *NARUTO―ナルト―［秘伝・闘の書］*. Shueisha. pp. 116–117. ISBN 4-08-873734-2.
5. 1 2  Kishimoto, Masashi (2007). *Uzumaki: The Art of Naruto*. Viz Media. p. 139. ISBN 1-4215-1407-9.
6. 1 2  Sparrow, A.E. (2007-10-09). "IGN: Naruto Reader's Guide". IGN. คลังข้อมูลเก่าเก็บจากแหล่งเดิมเมื่อ 2012-02-20. สืบค้นเมื่อ 2008-02-08.
7. 1 2  White, Charles (2007-10-27). "IGN: Formation! The Sasuke Retrieval Squad! Review". IGN. สืบค้นเมื่อ 2008-01-28.
8. 1 2  Kimlinger, Carl (2008-08-04). "Naruto DVD Box Set 9 - Review". Anime News Network. สืบค้นเมื่อ 2008-09-18.
9. 1 2  Kishimoto, Masashi (2008). "Chapter 245". *Naruto, Volume 28*. Viz Media. pp. 8–9. ISBN 1-4215-1864-3.
10. 1 2  Kishimoto, Masashi (2007). "Chapter 199". *Naruto, Volume 22*. Viz Media. p. 9. ISBN 1-4215-1858-9.
11. 1 2  "Naruto: Shikamaru Chibi Style PVC Key Chain". Amazon.com. สืบค้นเมื่อ 2008-02-24.
12. 1 2  "Naruto Basic > Shikamaru Action Figure". Amazon.com. สืบค้นเมื่อ 2008-02-24.
13. 1 2  "Naruto: Patch - Shikamaru". Amazon.com. สืบค้นเมื่อ 2008-02-24.
14. 1 2  *漫道コバヤシ第13号「NARUTO完結！岸本斉史SP」* [*Kobayashi No. 13 'Completion of Naruto! Masashi Kishimoto SP'*] (ภาษาญี่ปุ่น). Fuji Television. December 13, 2014.
15. ↑  Kishimoto, Masashi (2008). *Naruto Character Official Data Book Hiden Sha no Sho*. Shueisha. p. 344. ISBN 978-4-08-874247-2.
16. ↑  "Masashi Kishimoto Talks About Boruto Manga, Naruto, Hinata & Sakura's Relationship Full 2017 Interview". Spiralling Sphere. January 31, 2017. คลังข้อมูลเก่าเก็บจากแหล่งเดิมเมื่อ June 11, 2017. สืบค้นเมื่อ July 13, 2017.
17. ↑  Kishimoto, Masashi (2007). "Chapter 190". *Naruto, Volume 21*. Viz Media. ISBN 1-4215-1855-4.
18. ↑  Kishimoto, Masashi (2004). "Chapter 97". *Naruto, Volume 5*. Viz Media. p. 131. ISBN 1-4215-0241-0.
19. 1 2  Kishimoto, Masashi (2007). "Chapter 172". *Naruto, Volume 20*. Viz Media. ISBN 1-4215-1088-X.
20. ↑  Kishimoto, Masashi (2006). "Chapter 107". *Naruto, Volume 12*. Viz Media. pp. 159–160. ISBN 1-4215-0242-9.
21. ↑  Kishimoto, Masashi (2002). *NARUTO―ナルト―［秘伝・臨の書］*. Shueisha. p. 171. ISBN 4-08-873288-X.
22. ↑  Kishimoto, Masashi (2007). "Chapter 208". *Naruto, Volume 23*. Viz Media. ISBN 1-4215-1859-7.
23. ↑  Kishimoto, Masashi (2006). "Chapter 325". *Naruto, Volume 36*. Shueisha. ISBN 4-08-874288-5.
24. ↑  Kishimoto, Masashi (2007). "Chapter 338". *Naruto, Volume 37*. Shueisha. ISBN 978-4-08-874338-7.
25. ↑  Kishimoto, Masashi (2006). "Chapter 108". *Naruto, Volume 12*. Viz Media. ISBN 1-4215-0242-9.
26. ↑  Kishimoto, Masashi (2007). "Chapter 182". *Naruto, Volume 21*. Viz Media. ISBN 1-4215-1855-4.
27. ↑  Kishimoto, Masashi (2007). "Chapter 235". *Naruto, Volume 26*. Viz Media. ISBN 1-4215-1862-7.
28. ↑  Kishimoto, Masashi (2006). "Chapter 318". *Naruto, Volume 35*. Shueisha. p. 176. ISBN 978-4-08-874273-1.
29. ↑  Kishimoto, Masashi (2006). "Chapter 327". *Naruto, Volume 36*. Shueisha. ISBN 4-08-874288-5.
30. ↑  Kishimoto, Masashi (2007). "Chapter 331". *Naruto, Volume 37*. Shueisha. ISBN 978-4-08-874338-7.
31. ↑  Kishimoto, Masashi (2007). "Chapter 339". *Naruto, Volume 37*. Shueisha. ISBN 978-4-08-874338-7.
32. ↑  Kishimoto, Masashi (2007). "Chapter 342". *Naruto, Volume 38*. Shueisha. ISBN 978-4-08-874364-6.
33. ↑  Kishimoto, Masashi (2010). "Chapter 515". *Naruto, Volume 56*. Shueisha. p. 115. ISBN 978-4-08-870218-6.
34. ↑  *Naruto The Movie 2: Legend of the Stone of Gelel* (DVD). Viz Video. 2008. สืบค้นเมื่อ 2009-03-22.
35. ↑  *Naruto Shippuden: the Movie*. Viz Video. 2009. คลังข้อมูลเก่าเก็บจากแหล่งเดิม (DVD)เมื่อ 2013-09-05. สืบค้นเมื่อ 2014-12-09.
36. ↑  *ついに激突！上忍VS下忍！！無差別大乱戦大会開催！！* (DVD). TV Tokyo. 2005.
37. ↑  Bozon, Mark (2006-09-29). "Naruto: The Complete Fighter Profile". IGN. คลังข้อมูลเก่าเก็บจากแหล่งเดิมเมื่อ 2010-05-16. สืบค้นเมื่อ 2008-02-08.
38. ↑  Alfonso, Andrew (2004-09-26). "TGS 2004: Naruto Gekitou Ninja Taisen! 3 Hands-on". IGN. คลังข้อมูลเก่าเก็บจากแหล่งเดิมเมื่อ 2009-03-04. สืบค้นเมื่อ 2008-02-08.
39. ↑  *Naruto: Ultimate Ninja English instruction manual*. Namco Bandai. 2006. p. 26.
40. ↑  "ＮＡＲＵＴＯ－ナルト－ 疾風伝:ＴＶ東京 - Goods" (ภาษาญี่ปุ่น). TV Tokyo. คลังข้อมูลเก่าเก็บจากแหล่งเดิมเมื่อ 2008-03-01. สืบค้นเมื่อ 2008-03-04.
41. ↑  Dong, Bamboo (May 5, 2014). "Japanese Fans Rank Their Favorite Black-Haired Anime Characters". Anime News Network. สืบค้นเมื่อ May 5, 2014.
42. ↑  "How Mecha Naruto Was Made For Naruto Shippuden: Ultimate Ninja Storm Revolution". Siliconera. May 10, 2014. สืบค้นเมื่อ May 10, 2014.
43. ↑  White, Charles (2008-10-15). "Naruto: "The Battle Begins: Naruto vs. Sasuke" Review". IGN. สืบค้นเมื่อ 2008-04-28.
44. ↑  White, Charles (2008-01-30). "IGN: "The Promise That Could Not Be Kept" Review". IGN. สืบค้นเมื่อ 2008-04-28.
45. ↑  Rich, Justin (2007-10-04). "Naruto Box Set 04 (also w/special edition)". Mania.com. คลังข้อมูลเก่าเก็บจากแหล่งเดิมเมื่อ 2011-08-10. สืบค้นเมื่อ 2008-11-05.
46. ↑  Moure, Dani (2008-04-21). "Naruto Unleashed Set 3:1". Mania.com. คลังข้อมูลเก่าเก็บจากแหล่งเดิมเมื่อ 2012-06-03. สืบค้นเมื่อ 2008-11-05.

| * ด
* ค
* ก
*นินจาคาถาโอ้โฮเฮะ* โดย มาซาชิ คิชิโมโตะ |
| --- |
| รายชื่อตอน | 
* มังงะ
* อนิเมะ (ภาคแรก)
* อนิเมะ (ภาคสอง)
* อนิเมะ (โบรูโตะ: นารูโตะ เน็กซ์ เจนเนเรชั่น)
* นิยาย
* นารูโตะร๊อคลี

 |  |
| ตัวละครหลัก | 

|  |  |
| --- | --- |
| ยุคนารูโตะ | 
* อุซึมากิ นารูโตะ
* อุจิวะ ซาสึเกะ
* ฮารุโนะ ซากุระ
* ฮาตาเกะ คาคาชิ

 |
| ยุคโบรูโตะ | 
* อุซึมากิ โบรูโตะ
* อุจิวะ ซาราดะ
* มิตสึกิ
* คาวากิ
* ซารุโทบิ โคโนฮะมารุ

 |

 |
| ตัวละครรอง | 

|  |  |
| --- | --- |
| ยุคนารูโตะ | 
* นารา ชิกามารุ
* อาคิมิจิ โจจิ
* ยามานากะ อิโนะ
* ร็อค ลี
* เท็นเท็น
* ฮิวงะ เนจิ
* อินุซึกะ คิบะ
* อากามารุ
* อะบุราเมะ ชิโนะ
* ฮิวงะ ฮินาตะ
* กาอาระ
* คันคุโร่
* เทมาริ
* ซาอิ
* ซารุโทบิ โคโนฮะมารุ
* คาซามัตสึริ โมเอกิ
* อิเสะ อุด้ง
* จิไรยะ
* ซึนาเดะ
* โอโรจิมารุ
* ยาคุชิ คาบูโตะ
* ซารุโทบิ ฮิรุเซ็น
* ชิมูระ ดันโซ
* นามิคาเสะ มินาโตะ
* ไมโตะ ไก
* ซารุโทบิ อาสึมะ
* ยูฮิ คุเรไน
* เท็นโซ (ยามาโตะ)
* มิทาราชิ อังโกะ
* ชิซึเนะ
* โนฮาระ ริน
* ฮิวงะ ฮานาบิ
* ซารุโทบิ มิราอิ
* โมโมจิ ซาบุสะ
* ฮาคุ
* เพน
* อุจิวะ อิทาจิ
* โฮชิงากิ คิซาเมะ
* ซาโซริ
* เดอิดาระ
* ฮิดัน
* คาคุซึ
* เซ็ตสึ
* โคนัน
* โทบิ
* เซนจู ฮาชิรามะ
* เซนจู โทบิรามะ
* อุจิวะ มาดาระ
* โอซึซึกิ ฮาโกโรโมะ
* โอซึซึกิ คางูยะ

 |
| ยุคโบรูโตะ | 
* นารา ชิกาได
* อาคิมิจิ โจโจ
* ยามานากะ อิโนะจิน
* เมทัล ลี
* ยูอิโนะ อิวาเบะ
* คามินาริมง เดนกิ
* คาเคย์ สุมิเระ
* อิซึโนะ วาซาบิ
* สึซึเมโนะ นามิดะ
* คุโรงาเนะ ซึบากิ
* ทาเคโตริ โฮกิ
* คุโรอิ ฮาโกะ
* โคคุโบ เรนกะ
* โอนิคุมะ เอ็งโกะ
* อิโตอิ ซึรุ
* โกเอตสึ โดชู
* อุซึมากิ ฮิมาวาริ
* โนริมากิ เอโฮว
* อิโตมากิ ยุยนะ
* คาซามัตสึริ โมเอกิ
* อิเสะ อุด้ง
* ฮิวงะ ฮานาบิ
* ซารุโทบิ มิราอิ
* คามินาริมง อิเรกิ
* ชินกิ
* อารายะ
* โยโดะ
* คาราตาจิ คางุระ
* ยูคิวาริ คาเอะ
* อุจิวะ ชิน
* โชโจจิ
* แก๊งโมโมชิกิ
	+ โอซึซึกิ โมโมชิกิ
	+ โอซึซึกิ คินชิกิ
	+ โอซึซึกิ อุระชิกิ
* โอซึซึกิ อิชชิกิ
	+ จิเก็น
* คาชิน โคจิ
* เดลต้า
* ซันสึ อมาโด้
* โค้ด

 |

 |
| กลุ่ม/องค์กร | 
* แสงอุษา
* คาระ
* โคโนฮะ 11
* กลุ่มเหยี่ยว
* เจ็ดดาบนินจาแห่งคิริ
* สิบสองนินจาองครักษ์
* กองพลคินคาคุ
* กองกำลังวางระเบิด
* กองพลเชิดหุ่น
* กองกำลังแพทย์

 |
| ภาพยนตร์ | 

|  |  |
| --- | --- |
| ภาคแรก | 
* ศึกชิงเจ้าหญิงหิมะ
* ศึกครั้งใหญ่ ผจญนครปิศาจใต้พิภพ
* เกาะเสี้ยวจันทรา

 |
| ภาคสอง | 
* ฝืนพรหมลิขิต พิชิตความตาย
* ศึกสายสัมพันธ์
* ผู้สืบทอดเจตจำนงแห่งไฟ
* หอคอยที่หายสาบสูญ
* พันธนาการแห่งเลือด
* พลิกมิติผ่าวิถีนินจา
* ปิดตำนานวายุสลาตัน
* โบรูโตะ

 |

 |
| วิดีโอเกม | 
* นารูโตะชิปปุเดง: นารูติเมตแอคเซล
* **Clash of Ninja* series*
	+ *Clash of Ninja*
* *Ninja Council* series
	+ *2*
* *Ultimate Ninja* series
	+ *Storm*
	+ *2*
	+ *Generations*
	+ *3*
	+ *Revolution*
	+ *4*
* *Rise of a Ninja*
* *The Broken Bond*
* *3D: The New Era*

 |
| ดูเพิ่ม | 
* ตัวละคร กลุ่ม ตระกูล และหน่วยทั้งหมด
* ท่าไม้ตาย
* ขีดจำกัดสายเลือด
* ภูมิประเทศ
* สวรรค์รำไร
* สัตว์หาง
* แบทเทิลสเตเดียม ดี. โอ. เอ็น.
* เจสตาร์วิกตอรีวีเอส
* จัมป์ฟอร์ซ

 |